Walther Gerlach
Walther Gerlach var en tysk fysiker. Han var professor ved universitetet i München fra 1929 til 1957.
I 1921 opdagede Walther Gerlach og Otto Stern, at en stråle af sølvatomer deles op i to komponenter ved passage af et inhomogent magnetfelt. Dette såkaldte Stern-Gerlach-eksperiment spillede en vigtig rolle dels for måling af atomers magnetiske moment, dels for spinhypotesen og den fremvoksende kvanteteori.